**Facultatea de Științe Economice și Gestiunea Afacerilor**

Cluj Napoca, 2025

 **Concursul Oeconomicus Napocensis**

**Secțiunea XIV Finanţe**

**Disciplina: Analiză economico-financiară**

**TEMATICA DE CONCURS**

1. Analiza poziției financiare a entității.

2. Analiza performanțelor financiare a entității.

3. Analiza fluxurilor de numerar.

**BIBLIOGRAFIA**

1. Achim M.V., Borlea N.S. (2014). **Analiza financiara actualizata la prevederile IFRS**, Ed. Presa Universitară Clujeană.
2. Anghel I., Robu V., Lala-Popa I., Stefea P., Mironiuc M., Achim, MV, Siminica M. (2022). **Tratat de analiză economico-financiară**, Ed. Academiei Române, București
3. Benta, A., Benta, M., Croitoru, R. (2017). **Tratat de contabilitae practică-Contabilitate aplicată**, Ed. CH Beck, 2017.
4. 3. Dorin, V.-B., Tarcan, Rață D.-I. (2020). **Analiza economico-financiara.** Manual pentru clasa a-XII-a, Ed. CD Press București.
5. Petcu, M., Sobolevschi-David, M.I., Anghel, I.& Dinu, E. (2023). **Analiza economico-financiară,** Ed. Economica, București.
6. . \*\*\***ORDIN Nr. 1802 din 29 decembrie 2014** ‐ **Partea I pentru aprobarea Reglementărilor contabile privind situațiile financiare anuale individuale şi situațiile financiare anuale consolidate** EMITENT: MINISTERUL FINANȚELOR PUBLICE PUBLICAT ÎN: MONITORUL OFICIAL NR. 963 din 30 decembrie 2014.

**MODELUL DE SUBIECT**

 Alegeţi varianta corectă (subiectele 1-14 x 0,5 puncte – Secțiunea I; subiectele 15-17 x 1 punct – Secțiunea II). Există doar o variantă corectă pentru fiecare întrebare.

1.Nu pot reprezenta componente ale raportarilor financiare anuale următoarele:

A. bilanţ;

B. balanță de verificare;

C. cont de profit şi pierdere.

2.Situaţiile financiare anuale nu vor fi însoţite de:

A. raportul administratorilor;

B. raportul de audit;

C. declarații fiscale.

3.Informaţii referitoare exclusiv la amortizarea unei anumite categorii de imobilizări corporale le putem obţine din:

A. note explicative;

B. cont de profit şi pierdere;

C. bilanţ propriu-zis.

4.În actuala structură a situaţiilor financiare, subvenţiile pentru investiţii reprezintă:

A. capitaluri proprii;

B. venituri în avans;

C. datorii propriu-zise.

5.Reducerile comerciale acordate se reflectă în Contul de profit și pierdere, astfel:

A. ca o cheltuială din exploatare;

B. ca o cheltuială financiară;

C. ca o diminuare a veniturilor din vânzări.

6.Următoarele operaţii generează o scădere a volumului investițiilor entităţii:

A. vânzarea unui bun deținut în regim de leasing financiar;

B. vânzarea unui bun în regim de leasing operaţional;

C. achiziţia de investiţii financiare pe termen scurt.

7.Sporirea fluxurilor nete de numerar este determinată de:

A. creşterea încasărilor de la clienţi;

B. diminuarea cheltuielilor cu amortizarea;

C. scăderea cheltuielilor nedeductibile.

8. Care dintre următoarele operaţiuni vor fi declarate operaţiuni de exploatare:

A. plăţi pentru achiziţii de acţiuni;

B. încasări de la clienți;

C. plăţi ale furnizorilor de imobilizări.

9.Care dintre următoarele operaţiuni vor fi declarate operaţiuni de finanţare:

A. plata salariilor;

B. plata unei rate de credit;

C. vânzări de acțiuni.

10.In bilanţ activele entităţii sunt fi raportate la:

A. valoare de intrare;

B. valoare netă contabilă;

C. valoare de intrare diminuată cu vânzări.

11. Despre starea de profitabilitate a unei entităţi economice nu putem afirma următoarele:

A. reprezintă capacitatea unei entităţi economice de a desfăşura o activitate finalizată cu profit;

B. este identică cu starea de rentabilitate;

C. este o condiţie vitală pentru creşterea valorii entităţii economice.

12. Rezultatul brut din exploatare se caracterizează prin următoarele:

A. nu ţine seama de politica de amortizări şi provizioane;

B. influenţează nivelul cifrei de afaceri nete;

C. este influenţat nefavorabil de o creştere a cantităţii de produse vândute.

13. Sporirea cifrei de afaceri nete este determinată de:

A. modificarea structurii vânzărilor în favoarea unor sortimente cu preţuri de vânzare mai mari;

B. creşterea veniturilor din cedări active;

C. primirea unor subvenţii pentru retehnologizarea producţiei.

14. Referitor la raportul cash-flow/profit, acesta reflectă:

A. un indiciu al stării de profitabilitate;

B. un indiciu pentru rentabilitatea investițiilor;

C. un indiciu privind riscul de manipulare al rezultatelor financiare prin politici contabile.

**Secțiunea II**

**15. Se dau următoarele elemente preluate din situațiile financiare anuale ale societății Quarta SRL la 31 decembrie 2024:**

|  |  |
| --- | --- |
| **Date financiare 31.12.2024** | **lei** |
| Imobilizari corporale | 10000 |
| Stocuri | 5000 |
| Creanțe comerciale | 3000 |
| Casa și conturi la bănci | 1000 |
| Datorii comerciale | 2000 |
| Credite bancare pe termen scurt | 2500 |
| Cifra de afaceri netă | 30.000 |
| Variaţia stocurilor (sold creditor) | 2.400 |
| Venituri din producția imobilizată | 1.000 |
| Alte venituri din exploatare  | 600 |
| Cheltuieli materiale-totale | 12.800 |
| Cheltuieli privind mărfurile  | 11.200 |
| Cheltuieli cu personalul | 2.000 |
| Cheltuieli privind prestaţiile externe | 1.600 |
| Cheltuieli cu amortizarea imobilizărilor  | 1.200 |
| Cheltuieli cu impozite și taxe  | 800 |
| Venituri din dobânzi  | 2.000 |
| Cheltuieli privind dobânzile  | 400 |
| Alte cheltuieli financiare  | 400 |
| Cheltuieli cu impozitul pe profit | 800 |

Rata lichiditatii curente este egală cu:

a) 42 %;

b) 422 %;

c) 200 %.

16. Pe baza datelor financiare prezentate la pct 15, rezultatul financiar al exercițiului este egal cu:

a) 400 lei;

b) 1600 lei;

c) 1200 lei.

17. Pe baza datelor financiare prezentate la pct 15, rezultatul net al exercițiului este egal cu:

a)   4.800 lei;

b)   5.600 lei;

c)    6.000 lei.